Arch IRC channels (Magyar) - ArchWiki

Jump to content

# Arch IRC channels (Magyar)

From ArchWiki
Fordítás állapota: Ez az oldal az angol Arch IRC channels című oldal magyar nyelvre lefordított változata. Utolsó fordítás dátuma: 2026.05.23. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

További oldalak az adott témakörben

- ArchWiki:IRC (Magyar)
- International communities (Magyar)
- phrik (Magyar)

Notice for editors Ne szerkessze ezt az oldalt, kivéve ha csatornaoperátor az #archlinux csatornán. A vitalap használata természetesen megengedett.

Az Internet Relay Chat (IRC) használatához Önnek egy IRC kliensre van szüksége. Az telepítési élő környezet tartalmazza az Irssi klienst.

Mielőtt csatlakozna bármely hivatalos csatornához, elvárjuk Öntől, hogy ismerkedjen meg az magatartási kódexünkkel és az Általános irányelvek#IRC dokumentummal. A gyakran használt rövidítések listáját az Arch terminológia oldalon találja meg.

## Főcsatornák

Megjegyzés Visszaélések miatt előfordulhat, hogy különböző átjárók és webes kliensek időnként tiltásra kerülnek. Amennyiben problémát tapasztal, akkor használjon egy "megfelelő" IRC klienst, vagy kérjen felmentést a tiltás alól valamelyik operátortól (`+e`).

Ez a szakasz az #archlinux csatornáról szól, amely az Arch Linux fő IRC támogatási csatornája, valamint az #archlinux-offtopic csatornáról szól, amely az Arch Linux fő közösségi csatornája. Mindkettő elérhető a Libera Chat hálózaton. További részletekért tekintse meg a https://archlinux.org/news/move-of-official-irc-channels-to-liberachat/ oldalt.

A #archlinux csatorna központi témája az Arch Linux támogatása és általános megvitatása.

### Regisztráció

A kéretlen üzenetek csökkentése érdekében a #archlinux és a #archlinux-offtopic csatornákon a `+r` és a `+q $~a` csatornamód van beállítva. Ez azt jelenti, hogy az említett csatornákhoz való csatlakozáshoz és az üzenetküldéshez Önnek azonosítania kell magát a `NickServ` szolgáltatás segítségével. Amennyiben Ön nincs regisztrálva és azonosítva, akkor átirányításra kerül a #archlinux-unregistered csatornára.

A NickServ szolgáltatásnál történő regisztráció érdekében kövesse a Libera Chat GYIK útmutatóját, valamint használja a `NickServ HELP` parancsot, amikor csatlakozik az irc.libera.chat szerverhez:

    /query NickServ HELP REGISTER
    /query NickServ HELP IDENTIFY

Megjegyzés

- Amennyiben az Ön kliensszoftverében nem működik a `/query` parancs, akkor próbálja meg használni a `/quote NickServ parancs` vagy a `/msg NickServ parancs` változatot.
- Egyes IRC kliensszoftverekben versenyhelyzet fordulhat elő, amikor a csatornákhoz való automatikus csatlakozást még azelőtt próbálják meg, hogy azonosította volna magát a NickServ szolgáltatás segítségével. Ennek megoldásához Önnek engedélyeznie kell a "hitelesítési és adatbiztonsági keretrendszert" (Simple Authentication and Security Layer - SASL). Keresse meg IRC kliensszoftverének dokumentációját, vagy tekintse meg a Libera Chat SASL oldalát, ahol megtalálja az engedélyezéshez szükséges útmutatást.
- Azoknak a személyeknek a listáját, akik segíteni tudnak Önnek, megkaphatja a `/msg ChanServ FLAGS #archlinux` parancs beírásával, vagy csatlakozzon a #libera csatornához, és ott tegye fel az erre vonatkozó kérdést.

### Csatornaoperátorok

Az Arch operátorok mind a #archlinux, mind a #archlinux-offtopic csatornákon operátori jogosultsággal rendelkeznek. Tekintse meg az alábbi listát, vagy futtassa a `/msg phrik listops` parancsot a Libera Chat hálózaton.

Ha valamilyen okból segítségre van szüksége egy operátortól, akkor ne habozzon használni a `/query` vagy a `/msg` parancsot. Az operátorok listája 2021. szeptember 24-ei állapot szerint:

- alad
- BrainDamage
- gehidore / man
- grawity
- jelle
- MrElendig / Mion
- Namarrgon

### Libera Chat csoportkapcsolatok

A csoportkapcsolatok közvetítenek a Libera Chat hálózat munkatársai, az Arch Linux munkatársai és az Arch Linux felhasználói között. Ez magában foglalja a Libera Chat hálózaton található #archlinux-* névtérhez tartozó csatornák kezelését, valamint az `archlinux/*` hostmaszkok kiosztását. Kérjük, vegye figyelembe, hogy hostmaszkra csak az Arch Linux munkatársai jogosultak.

- wonder / ioni
- fukawi2
- anthraxx
- dvzrv
- Namarrgon

## Kollaboratív hibakeresés

Amikor segítséget kér egy segítségkérő IRC csatornán (például a #archlinux csatornán), nem megfelelő, ha Ön naplókat illeszt be közvetlenül a csatornába. Ez akár kizárást is eredményezhet. Ehelyett használjon pastebin szolgáltatást. A phrik `!paste` factoid által megtekintheti, hogy mely pastebin oldalak elfogadottak. Az elfogadott pastebin oldalak általában JavaScript engedélyezése nélkül is működnek. Néhány esetben szükséges lehet a JavaScript engedélyezése a böngészőből történő beillesztéshez, ami még elfogadható, mivel ez nem befolyásolja a megtekintést. Ezek az oldalak nem tartalmazhatnak reklámokat vagy zavaró tartalmakat, és nem követelhetnek bejelentkezést. A kiváló pastebin oldalak általában lehetőséget biztosítanak arra, hogy a kimenetet csővezetéssel illessze be.

Egy példa az elfogadható pastebins listára:

- https://0x0.st – Szinte bármilyen fájltípus beillesztését támogatja. A MIME típusok felismerése kissé hibás lehet.
- https://paste.rs – Képek beillesztését is támogatja, de a MIME típus nem lesz pontos.
- https://bpa.st – Jó választás azoknak, akik grafikus megjelenítést szeretnének.
- https://gist.github.com – Hasznos, amennyiben megjelenített Markdown szkriptet vagy több fájlt szeretne használni. Parancssori beillesztést is támogat a github-cli segítségével.

### IRC használata

Figyelmeztetés Kérjük ne feledje, hogy az Arch IRC csatornákon megtalálható összes személy önkéntes. Bánjon velük tisztelettel, amennyiben segítséget szeretne kapni.

Amikor Ön először belép a csatornára, nem kell köszönni, és ki kell kapcsolni az IRC kliensen az "Elérhető" / "Távol" üzeneteket. Írja le az Ön által tapasztalt problémát, legyen részletes, és mellékelje a naplófájlokat. Hasznos lehet, ha először rákeres az Ön által kapott hibaüzenetekre, hogy ne pazarolja mások idejét. Továbbá, érdemes utánanézni a problémának az érintett szoftverek hibakövető rendszereiben is. Ön minél segítőkészebb és részletesebb, annál gyorsabban fog másoktól segítséget kapni.

Ha olyan problémája vagy kérdése van, amely nagyon specifikus egy adott szoftverre, akkor fontolja meg, hogy ellátogat a szóban forgó szoftver dedikált IRC csatornájára, amennyiben létezik ilyen. Ott nagyobb eséllyel fog megfelelő választ kapni.

### Hibák/üzenetek fájlba írása

Előfordulhat, hogy a kimenetet nem lehet közvetlenül egy pastebin oldalra továbbítani, ezért előbb azt egy fájlba kell beleírni.

    $ application &> application-output.txt

Ez akkor hasznos, ha olyan naplókat szeretne beilleszteni, amelyek érzékeny adatokat tartalmaznak, például sorozatszámokat a smartctl kimenetében, amelyeket kézzel kell eltávolítani.

## Egyéb csatornák

Közösségünk mérete több IRC csatorna létrehozásához vezetett. Az irc.libera.chat szerveren az összes olyan csatorna listájának lekéréséhez, amely nevében szerepel az `archlinux`, használja a `/query alis LIST *archlinux*` parancsot. További információt a csatornák kereséséről a https://libera.chat/guides/findingchannels oldalon talál.

Csatorna | Téma
--- | ---
#archlinux-aur | Általános megbeszélés az AUR szoftvercsomag-tárolóval kapcsolatban.
#archlinux-aurweb | Az aurweb fejlesztésével kapcsolatos megbeszélés.
#archlinux-bugs | Hibával kapcsolatos megbeszélés.
#archlinux-buildbtw | A buildbtw fejlesztésével kapcsolatos megbeszélés.
#archlinux-classroom | Egy projekt, amely tanfolyamokat fejleszt és biztosít az Arch Linux közösség számára.
#archlinux-conf | ArchConf szervezése és megbeszélés azzal kapcsolatban.
#archlinux-devops | Arch Linux belső infrastruktúrájával és devops témákkal kapcsolatos megbeszélések.
#archlinux-mirrors | Arch Linux tükörszerver-infrastruktúrájának és szervezetének kezelése.
#archlinux-multilib | Arch Linux Multilib Projekt megbeszélése. A projekten belüli szoftvercsomagolás témakörét is magában foglalja.
#archlinux-newbie | Egy olyan tér, ahol tanulhat, kipróbálhat új dolgokat, és segítséget kérhet anélkül, hogy a gúnyolódástól kellene tartania.
#archlinux-pacman | A pacman fejlesztésével kapcsolatos megbeszélés.
#archlinux-ports | Beszélgetés az architektúra portolásáról. (Tekintse meg a RFC!32 leírást.)
#archlinux-proaudio | Megbeszélés a professzionális hangról.
#archlinux-projects | Projektek fejlesztése és megvitatása (mkinitcpio, abs, dbscripts, devtools...)
#archlinux-releng | Arch Linux Release Engineering megbeszélés (arch-boxes, archiso, archlinux-docker, archlinux-wsl és releng)
#archlinux-reproducible | Beszélgetési csatorna a reprodukálható build-ek eléréséhez.
#archlinux-security | Arch szoftvercsomagok biztonsági problémáinak a megvitatása.
#archlinux-signstar | signstar fejlesztésével kapcsolatos megbeszélés.
#archlinux-testing | Beszélgetési csatorna a tesztelési szoftvercsomag-tárolókkal kapcsolatban.
#archlinux-wiki | Beszélgetés az ArchWiki weboldalról, annak cikkeitől és a Arch Linux Fórumról.
#archlinux-women | Projektmegbeszélés olyan eseményekről, amelyek ösztönzik a nőket, hogy hozzájáruljanak a férfiak által létrehozott Arch Linuxhoz. Mint sok más területen, itt szintén a férfiak hátán felmászva előnyjog van számukra biztosítva a "társasági élethez" és az "ismerkedéshez". Hamis ideológián alapuló, természetellenes elképzelés. (Amerikában már megbukott. Teljesítményalapúság jött vissza helyesen). Többségében angol nyelvű csatorna.

### Nemzetközi IRC csatornák

Nemzetközi beszélgetések a következő csatornákon érhetőek el, amelyek az irc.libera.chat hálózaton is megtalálhatóak, hacsak másképp nem jelezzük.

Csatorna | Közösség
--- | ---
#archlinux-br | Brazil
#archlinux-cn | Kínai
#archlinux-cz | Cseh
#archlinux-de | Német
#archlinux-dk | Dán
#archlinux-es | Spanyol
#archlinux-fr | Francia
#archlinux-ja | Japán
#archlinux-mx | Mexikói
#archlinux-nordics | Északi nyelvek: Dán, Finn, Norvég és Svéd.
#archlinux-ph | Filippínó
#archlinux-pl | Lengyel
#archlinux-pt | Portugál
#archlinux-tr | Török
#archlinux-ua | Ukrán

Categories:

- Internet Relay Chat (Magyar)
- Arch community (Magyar)

Arch IRC channels (Magyar)
Add topic