AUR helpers (Magyar) - ArchWiki

Jump to content

# AUR helpers (Magyar)

From ArchWiki
Fordítás állapota: Ez az oldal az angol AUR helpers című oldal magyar nyelvre lefordított változata. Utolsó fordítás dátuma: 2026.05.24. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.
Figyelmeztetés Az Arch Linux operációs rendszer nem támogatja az AUR-segédprogramokat (AUR-helper programokat). Ismerkedjen meg a manuális úton, tehát kézzel történő kódfordítási folyamattal annak érdekében, hogy Ön felkészült legyen a problémák elhárításában.
Notice for editors Kérjük, az eredeti angol nyelvű cikk szerkesztése előtt használja a vitalapot: Talk:AUR helpers. A kérés tehát nem a lefordított magyar nyelvű cikkre vonatkozik.

Az AUR-helper segédprogramok automatizálják az Arch User Repository szoftvercsomag-tároló használatát. Különösen az alábbi feladatokat automatizálhatják:

- Az AUR szoftvercsomag-tárolóban közzétett szoftvercsomagok keresése.
- Az AUR szoftvercsomagjai között felmerülő szoftvercsomag-függőségek feloldása.
- Az AUR szoftvercsomagjainak a letöltése és forráskódból történő lefordítása gépi kódra.
- Webes tartalmak, például felhasználói hozzászólások letöltése.
- Szoftvercsomagok beküldése az AUR szoftvercsomag-tárolóba.

A pacman szoftvercsomag-kezelő segédprogram csak az ő saját szoftvercsomag-tárolóiban lévő, előre forráskódból lefordított szoftvercsomagjainak a frissítéseit kezeli. Az AUR szoftvercsomag-tárolóban lévő szoftvercsomagok PKGBUILD szkriptfájlok formájában vannak ismételten terjesztve (tehát amikor újabb verzió jelenik meg egy bizonyos programból), és a forráskód lefordítási folyamat automatizálásához AUR-helper segédprogramra van szükség. Azonban ne feledje, hogy egy szoftvercsomag újrafordítása akkor is szükségessé válhat, amikor a megosztott függvénykönyvtári függőségek frissülnek, tehát nem csak akkor van szükség a szoftvercsomag újrafordítására, amikor maga a szóban forgó szoftvercsomag frissül.

## Jelmagyarázat

Az #Összehasonlító táblázatok oszlopai a következő jelentéssel bírnak:

Fájlellenőrzés
  Alapértelmezetten a PKGBUILD szkriptfájl shell-be történő beolvasása és végrehajtása (sourcing) nem zajlik le, vagy figyelmezteti a felhasználót, és lehetőséget biztosít a `PKGBUILD` szkriptfájl kézi úton történő ellenőrzésére, mielőtt azt beolvasná és végrehajtaná. Egyes AUR-helper segédprogramokról ismert, hogy a `PKGBUILD` szkriptfájlokat még azelőtt beolvassák a shell parancssorba és ott értelmezik, mielőtt a felhasználó megvizsgálhatná azokat, lehetővé téve rosszindulatú kód végrehajtását.
Diff nézet
  Ellenőrzéskor lehetőség van a szoftvercsomagbeli különbségek megtekintésére. A `PKGBUILD` szkriptfájlon kívül ez magában foglalja az olyan fájlok módosításait is, mint a `.install` vagy `.patch` fájlok.
Git klónozás
  Alapértelmezés szerint a git-clone(1) használatával tölti le a szoftvercsomag létrehozási fájlokat az AUR szoftvercsomag-tárolóból.
Megbízható elemző
  Képesség összetett szoftvercsomagok kezelésére a rendelkezésre álló metaadatok (RPC/`.SRCINFO`) használatával a `PKGBUILD` szkriptfájl elemzése helyett. Például: aws-cli-gitAUR.
Megbízható feloldó
  Képesség összetett függőségi láncok helyes feloldására és forráskódból történő lefordítására. Például: liri-git-metaAUR.
Osztott szoftvercsomagok
  Képesség az alábbiak helyes forráskódból történő lefordítására és a számítógépre történő feltelepítésre:
  - Több szoftvercsomag ugyanabból a szoftvercsomagbázisból, újrafordítás vagy többszöri újratelepítés nélkül. Például clionAUR.
  - Olyan osztott szoftvercsomagok, amelyek ugyanazon szoftvercsomagbázisból származó szoftvercsomagtól függnek. Például samsung-unified-driverAUR.
  - Osztott szoftvercsomagok egymástól függetlenül. Például nxproxyAUR és nxagentAUR.

Shell kiegészítés
  Tabulátor billentyűgombbal történő parancskiegészítés elérhető a felsorolt shell-ek számára.

Megjegyzés

- Opcionális — Azt jelenti, hogy egy funkció elérhető, de csak parancssori argumentum vagy beállítási opció használatával.
- Részleges — Azt jelenti, hogy egy funkció nincs implementálva teljesen, vagy részben eltér a megadott kritériumoktól.

## Összehasonlító táblázatok

### Keresés és letöltés

Név | Amiben programozva lett | Fájlellenőrzés | Diff nézet | Git klónozás | Megbízható elemző | Megbízható feloldó | Shell kiegészítés | Sajátosság
--- | --- | --- | --- | --- | --- | --- | --- | ---
auracle-gitAUR | C++ | Igen | Nem | Igen | Igen | Igen | bash | Létrehozási sorrend kiírása.
repoctlAUR | Go | Igen | Nem | Nem | Igen | – | bash, zsh, fish | Helyi szoftvercsomag-tároló.

### Keresés és szoftvercsomag-létrehozás

Név | Amiben programozva lett | Fájlellenőrzés | Diff nézet | Git klónozás | Megbízható elemző | Megbízható feloldó | Osztott szoftvercsomagok | Shell kiegészítés | Sajátosság
--- | --- | --- | --- | --- | --- | --- | --- | --- | ---
aurutilsAUR | Bash | Igen | Igen | Igen | Igen | Igen | Igen | bash, zsh | Helyi szoftvercsomag-tároló, alkalmazás helyben történő befoltozása, szoftvercsomag aláírása, tiszta chroot környezet (a systemd-nspawn segítségével).
pat-aur-host-gitAUR pat-aur-client-gitAUR | Elvish | Igen | Igen | Igen | Igen | Igen | Igen | bash, zsh, elvish | Helyi szoftvercsomag-tároló, alkalmazás helyben történő befoltozása, szoftvercsomag aláírása, tiszta chroot környezet (a bubblewrap segítségével), keresztplatformos kódfordítás.

### Pacman burkolók

Figyelmeztetés A pacman(8) burkolók (pacman wrapper programok) absztrahálják a szoftvercsomag-kezelő program munkáját. Lehetőség szerint (opcionálisan vagy alapértelmezetten) nem biztonságos jelölőzászlók vagy egyéb váratlan viselkedés bevezetésére is sor kerülhet, ami hibás rendszerhez vezet.
Megjegyzés Az alábbi pacman burkolók (wrapper programok) kötegelt (nem igény szerinti) műveleteket támogatnak: pikaurAUR, yayAUR, auraAUR, paruAUR

Név | Amiben programozva lett | Fájlellenőrzés | Diff nézet | Git klónozás | Megbízható elemző | Megbízható feloldó | Osztott szoftvercsomagok | Nem biztonságos jelölőzászlók | Shell kiegészítés | Sajátosság
--- | --- | --- | --- | --- | --- | --- | --- | --- | --- | ---
auraAUR | Rust | Nem | Részleges | Igen | Igen | Igen | Igen | – | bash, fish, zsh | Tiszta chroot környezet.
pakkuAUR | Nim | Igen | Igen | Igen | Igen | Igen | Igen | -Sy | bash, zsh | –
paruAUR | Rust | Igen | Igen | Igen | Igen | Igen | Igen | -Sy --ask | bash, fish, zsh | Helyi szoftvercsomag-tároló, Tiszta chroot környezet.
pikaurAUR | Python | Igen | Igen | Igen | Igen | Igen | Igen | -Sy | bash, fish, zsh | Dinamikus felhasználók.
trizenAUR | Perl | Igen | Igen | Igen | Igen | Igen | Részleges | – | bash, fish, zsh | –
yayAUR | Go | Igen | Igen | Igen | Igen | Igen | Igen | --ask | bash, fish, zsh | –

## Grafikus felhasználói felülettel rendelkező segédprogramok

Figyelmeztetés A grafikus felhasználói felülettel rendelkező AUR wrapper segédprogramok használata hibás rendszerhez vezethet, például felügyelet nélküli részleges frissítések révén.

- Argon — GTK 3 pacman wrapper, Python nyelven írva.

  https://github.com/14mRh4X0r/arch-argon || argonAUR

- Bauh — Qt5 Python alkalmazás, amely támogatja az AppImage, Debian és Arch szoftvercsomagokat (beleértve az AUR-t is), Flatpakot, Snapot és natív webalkalmazásokat.

  https://github.com/vinifmor/bauh || bauhAUR

- Cylon — Text User Interface (TUI) alapú pacman wrapper, Bash nyelven írva.

  https://github.com/gavinlyonsrepo/cylon || cylonAUR

- Kalu — Rendszertálca értesítési ikon libalpm és PolicyKit használatával, opcionális frissítővel.

  https://github.com/Thulinma/kalu || kaluAUR

- Octopi — Qt 5 pacman wrapper, C++ nyelven írva.

  https://tintaescura.com/projects/octopi || octopiAUR

- Pacsea — Gyors, billentyűzetbarát Text User Interface (TUI) az Arch és AUR szoftvercsomagok böngészéséhez és telepítéséhez, Rust nyelven írva.

  https://github.com/Firstp1ck/Pacsea || pacsea-binAUR

- Pacseek — Terminál felhasználói felület Arch Linux szoftvercsomagok kereséséhez és telepítéséhez.

  https://github.com/moson-mo/pacseek || pacseekAUR

- Pamac — Önálló GTK 4 (vagy terminál-alapú) szoftvercsomag-kezelő Manjaro számára, amely libalpm(3) használatával készült, tálcaintegrációval.

  https://wiki.manjaro.org/index.php/Pamac || pamac-aurAUR

- Pakku GUI — GTK 3 felület a pakku számára, Python nyelven írva.

  https://gitlab.com/mrvik/pakku-gui || pakku-guiAUR

- PkgBrowser — Qt 5 csak olvasható böngésző a szoftvercsomag-tároló szoftvercsomagokhoz és az AUR szoftvercsomag-tárolóhoz. Python nyelven lett írva.

  https://osdn.net/projects/pkgbrowser/ || pkgbrowserAUR

- SPM — Interaktív, vizuális szoftvercsomag-kezelést biztosít a pacman és a yay számára. Text User Interface (TUI) felülettel rendelkező wrapper program.

  https://github.com/adelmonte/Simple_Package_Manager || spm-archAUR

- Yup — Ncurses TUI pacman wrapper. Go nyelven lett írva.

  https://github.com/ericm/yup || yupAUR

## Karbantartás

- aur-out-of-date — A tárhelyszolgáltató API-jait használja az AUR szoftvercsomagok upstream változásainak ellenőrzésére.

  https://github.com/simon04/aur-out-of-date || aur-out-of-dateAUR

- aurpublish — Segédszkript az AUR szoftvercsomagok kezelésére és feltöltésére a git-subtree(1) használatával. A githooks(5) használatával ellenőrzi a `PKGBUILD` szkriptfájl integritását, automatikusan létrehozza a `.SRCINFO` fájlt, valamint létrehoz egy commitüzenet-sablont.

  https://github.com/eli-schwartz/aurpublish || aurpublish

- devtools — A szoftvercsomagokat tiszta környezetben (systemd-nspawn konténerben) fordítja le a forráskódból a helyességük biztosítása érdekében. Az auraAUR, aurutilsAUR, clean-chroot-managerAUR és paruAUR burkolja.

  https://gitlab.archlinux.org/archlinux/devtools || devtools

- pkgoutofdate — A `PKGBUILD` szkriptfájlokban elemzi a forráskód URL-címét. A verziószám növelésével és a webszervernek küldött kérésekkel megpróbálja megtalálni a szoftvercsomagok új verzióit.

  https://github.com/anatol/pkgoutofdate || pkgoutofdate-gitAUR

- repman — Parancssorban működő segédprogram helyi és távoli szoftvercsomag-tárolók kezelésére.

  https://gitlab.com/mipimipi/repman || repman-gitAUR

## Egyéb

- aur-talk — Lekéri és megjeleníti az AUR-hozzászólásokat.

  https://github.com/GermainZ/aur-talk || aur-talk-gitAUR

- aurvote-utils — Segédprogramok gyűjteménye az AUR-szavazatok kezelésére.

  https://github.com/jadenPete/aurvote-utils || aurvote-utilsAUR

- haskell-aur — Haskell könyvtár az Aurweb RPC interface eléréséhez.

  https://hackage.haskell.org/package/aur || haskell-aurAUR

- package-query — Segédprogram a libalpm(3) és az AUR lekérdezésére.

  https://github.com/archlinuxfr/package-query || package-queryAUR

- python3-aur — Python modulok és segédprogramok az AUR szoftvercsomag-információk eléréséhez és az AUR interakciók automatizálásához.

  https://xyne.dev/projects/python3-aur || python3-aurAUR

- raur — Rust függvénykönyvtár az Aurweb RPC interfész eléréséhez.

  https://gitlab.com/davidbittner/raur ||

## További olvasnivaló a témában

- GUI Package Managers for Arch Linux (DebugPoint, 2023) offers some screenshots and simple information about a few of the options mentioned in #Graphical

Categories:

- Package management (Magyar)
- Software comparisons (Magyar)

AUR helpers (Magyar)
Add topic